# data[].attributes.body
Henri Dunant fik samlet en gruppe mennesker, som i 1863 stiftede det, der senere skulle blive til Den internationale Røde Kors Komité. Den første krig, hvor Røde Kors var aktiv, var netop i den danske- tyske krig i 1864. I de følgende år blev der dannet Røde Kors-selskaber i flere lande, og i dag er Røde Kors til stede i 191 lande. I Danmark blev Foreningen af syge og såredes pleje under krigsforhold oprettet den 26. april 1876. De første år koncentrerede foreningen sig om at uddanne sygeplejersker og tilbyde førstehjælp til politifolk, skovarbejdere og andre med et særligt farligt job. Siden skiftede foreningen navn til Dansk Røde Kors, og i 1917 blev grunden lagt til de første lokale afdelinger og det landsdækkende netværk af frivillige. I dag er vi flere end 30.000 frivillige i Danmark og over 17 millioner internationalt.International Røde Kors-dag - markerer stifteren Henri Dunants fødselsdag og hylder hjælpearbejdernes og de frivilliges indsats for at hjælpe andre.

# data[].attributes.body
VE-dag, også kendt som Victory in Europe-dagen , fandt sted den 8. maj 1945, og var dagen, hvor De Allierede officielt fejrede deres sejr over Adolf Hitlers nazi-Tyskland. VE-dagen blev markeret mange steder i Europa. I London deltog over en million mennesker i fejringen og skabte noget, der lignede en karnevalsagtig atmosfære. Masserne samledes blandt andet foran Buckingham Palace, hvor den britiske kong George 6. og premierminister Winston Churchill viste sig på balkonen. I årene lige efter den 2. verdenskrigs afslutning, blev VE-dagen af hovedparten af den tyske befolkning set som en nederlagets dag. Som årene gik, ændrede mange tyskere dog gradvist deres opfattelse af dagens betydning. I 1985 holdt den tyske præsident Richard von Weizsäcker en tale i forbindelse med 40 års-dagen for den tyske overgivelse, hvor han omtalte den 8. maj som en befrielsesdag fra det nazistiske regime. Ved 60-års jubilæet den 8. maj 2005 fejrede man i Tyskland dagen som "Demokratiets Dag".

# data[].attributes.body
Biskop Stanislaus fra Krakau blev dræbt af kong Boleslaus II, som kløvede hans krop i tusinde stykker. Derefter fløj fire ørne ned fra himlen og samlede stykkerne op. Efter drabet på Stanislaus lyste paven - Polen i band. Stanislaus døde år 1079 og blev helgenkåret den 8. maj 1253 af pave Innocens IV i Assisi og han er nu Polens nationalhelgen. Hvert år d. 8. maj leder Krakows biskop en procession, hvor Stanislaws relikvier bæres fra Wawel katedralen til St. Stanislaw kirken.